
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3320 

11 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός παγίου κατ’ αποκοπή χορηγήματος κα¬ 
θαριότητας για την ΥΔΕ Ν. Θεσσαλονίκης. 1 

Έγκριση αμοιβής υπερωριακής εργασίας του μόνιμου 
προσωπικού του Ταμείου Διοικήσεως και Διαχει- 
ρίσεως Πανεπιστημιακών Δασών, για το χρονικό 

διάστημα από 01/01/2015 έως 30/06/2015. 2 

Τροποποίηση - συμπλήρωση της υπ’ αριθ. 18889/15156/ 
07-04-2014 απόφασης περί συγκρότησης Επιτροπής 
Ελέγχου Δαπανών και Εκλογικών Παραβάσεων. 3 


Τροποποίηση - συμπλήρωση απόφασης ανάθεσης 
άσκησης αρμοδιοτήτων σε οργανικές μονάδες 
της Αποκεντρωμένης Διοίκησης Μακεδονίας - 
Θράκης και παροχή εξουσιοδότησης υπογραφής 
πράξεων και εγγράφων «Με εντολή Γενικού Γραμ- 
ματέα» στους προϊσταμένους των οργανικών μο¬ 
νάδων της Αποκεντρωμένης Διοίκησης Μακεδο¬ 


νίας - Θράκης. 4 

Παροχή εξουσιοδότησης υπογραφής στην Προϊστα- 
μένη της Διεύθυνσης Ανάπτυξης Περιφερειακής 
Ενότητας Ανατολικής Αττικής και στους Προϊστα¬ 
μένους Τμημάτων αυτής. 5 

Εξουσιοδότηση υπογραφής στον Προϊστάμενο Διεύ¬ 
θυνσης Δημόσιας Υγείας και Κοινωνικής Μέριμνας 

Περιφερειάκης Ενότητας Ανατολικής Αττικής. 6 

Τροποποίηση άδειας ίδρυσης και λειτουργίας σχο¬ 
λής Βυζαντινής Μουσικής «ΣΧΟΛΗ ΒΥΖΑΝΤΙΝΗΣ 
ΜΟΥΣΙΚΗΣ “Κ.Α. ΨΑΧΟΣ”» ως προς το είδος και 
την επωνυμία της άδειας. 7 


ΑΠΟΦΑΣΕΙ Σ 

Αριθμ. 16908 (1) 

Καθορισμός παγίου κατ’ αποκοπή χορηγήματος 
καθαριότητας για την ΥΔΕ Ν. Θεσσαλονίκης. 


Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΔΗΜΟΣΙΟΝΟΜΙΚΟΥ 
ΕΛΕΓΧΟΥ ΝΟΜΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Το Ν. 2362/1995 «Περί Δημοσίου Λογιστικού κ.λπ.», 
όπως τροποποιήθηκε με το Ν. 3871/2010 και θα αντικα- 
τασταθεί από 1/1/2015 από το Ν. 4270/2014. 


2. Την 2061120/26-8-1997 (Β' 754/1997) απόφαση του Υπ. 
Οικονομικών «Ορισμός κυρίων διατακτών». 

3. Την 2062200/6414/004/1-9-1997 (Β' 858/1997), απόφα¬ 
ση του Υπ. Οικονομικών «Μεταβίβαση αρμοδιοτήτων». 

4. Το Π.Δ. 151/1998 «Διαδικασία ελέγχου, εκκαθάρισης 
και εντολής πληρωμής των δαπανών του Δημοσίου» 
(Α' 116/1998). 

5. Την 194902/69 απόφαση Υπ. Οικονομικών «Περί δι¬ 
αδικασίας πληρωμής σταθερών, διαρκούς ή περιοδικού 
χαρακτήρα δαπανών» (Β' 777), όπως τροποποιήθηκε από 
το Ν. 4071/2012, (Α' 85/2012). 

6. Το άρθρο 2 της αριθ. 2/5091/0026/25.05.2012 από¬ 
φασης του Υπ. Οικονομικών «Καθορισμός διαδικασίας 
κ,λπ.» (Β' 285), αποφασίζουμε: 

Καθορίζουμε την πάγια επιχορήγηση για καθαριότητα, 
για το χρονικό διάστημα έως 31/12/2015, της Υπηρεσί¬ 
ας Δημοσιονομικού Ελέγχου στο Ν. Θεσσαλονίκης σε 
6.200,00 € (μηνιαίο ποσό 620,00 €). 

Η δαπάνη αυτή θα βαρύνει την πίστωση του προϋ¬ 
πολογισμού εξόδων του Ειδικού Φορέα 90-23/235 και 
Κωδικού Αριθμού Εξόδου 1232 του οικ. έτους 2015. 

Η παραπάνω πίστωση θα εισπράττεται τμηματικά από 
τον Διευθυντή, μέσω χρηματικού εντάλματος, για την 
πληρωμή δαπανών καθαρισμού των γραφείων της ΥΔΕ 
Ν. Θεσσαλονίκης. 

Μετά την λήξη του τρέχοντος έτους ο Διευθυντής 
της ανωτέρω Υπηρεσίας, ως υπεύθυνος διαχειριστής 
της πίστωσης αυτής υποχρεούται να αποδώσει λογα¬ 
ριασμό σωστής διαχείρισης της, υποβάλλοντας πλήρη 
δικαιολογητικά στην Υπηρεσία του. 

Η προέγκριση των πιστώσεων έτους 2015, έχει πραγ¬ 
ματοποιηθεί με την αρ. πρωτ. 16907/2014 απόφαση της 
Υ.Δ.Ε. Ν. Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Νοεμβρίου 2014 

Η Διευθύντρια 
ΟΛΓΑ ΛΟΥΚΑΝΙΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 194778/Ζ2 (2) 

Έγκριση αμοιβής υπερωριακής εργασίας του μόνιμου 
προσωπικού του Ταμείου Διοικήσεως και Διαχειρί- 
σεως Πανεπιστημιακών Δασών, για το χρονικό διά¬ 
στημα από 01/01/2015 έως 30/06/2015. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20 του Ν. 4024/2011 (ΦΕΚ 
226/τ. Α'/27-10-2011), όπως τροποποιήθηκε με τις διατά¬ 
ξεις του άρθρου 45 του Ν. 4071/2012 (ΦΕΚ 85/11-4-2012 
τ. Α'). 

2. Τις διατάξεις του άρθρου 176 του Ν. 4261/2014 (ΦΕΚ 
107/τ. Α705-05-2014). 

3. Την αριθμ. 2/72757/0022/31-12-2003 εγκύκλιο του Γε¬ 
νικού Λογιστηρίου του Κράτους «Περί παροχής οδηγιών 
για την εφαρμογή των διατάξεων του Ν. 3205/2003». 

4. Το με αριθμ. πρωτ. 1028/06-10-2014 έγγραφο του 
Ταμείου Διοικήσεως και Διαχειρίσεως Πανεπιστημιακών 
Δασών, από το οποίο προκύπτει ότι η υπερωριακή ερ¬ 
γασία, πέρα από τις ώρες υποχρεωτικής απασχόλησης 
και μέχρι την 22η ώρα εκτός Σαββάτου και Κυριακής, 
του μόνιμου προσωπικού του Ταμείου Διοικήσεως και 
Διαχειρίσεως Πανεπιστημιακών Δασών κρίνεται απα¬ 
ραίτητη, για την αντιμετώπιση εποχικών, έκτακτων και 
επειγουσών υπηρεσιακών αναγκών του. Συγκεκριμένα: 

α) Για τη φύλαξη και προστασία των Δασών (αντι¬ 
πυρική προστασία, λαθροϋλοτομίες, λαθροθηρία κ,λπ.) 
κατά τις απογευματινές ώρες, 

β) Γ ια την ολοκλήρωση των προσημάνσεων και των 
εργασιών ελέγχου και παραλαβής των συγκομιζομένων 
δασικών προϊόντων, 

γ) Για την καταμέτρηση, παράδοση, φόρτωση, και 
γενικότερα για τις εργασίες που σχετίζονται με τη δι¬ 
αδικασία πώλησης των δασικών προϊόντων, 

δ) Γ ια την αποκατάσταση των ζημιών (ανεμορριψίες, 
χιονοθλασίες κ.λπ.) και την αποκατάσταση προβλημά¬ 
των στο οδικό δίκτυο, 

ε) Για την απογευματινή απασχόληση για την υπο¬ 
στήριξη της πρακτικής άσκησης των φοιτητών και του 
ερευνητικού-διδακτικού προσωπικού που φιλοξενούνται 
στις κτιριακές εγκαταστάσεις των Πανεπιστημιακών 
Δασών, 

στ) Γ ια την λειτουργία των φυτωριακών εγκαταστά¬ 
σεων καθώς και πειραματικών επιφανειών, των οποίων 
η περιποίηση (ποτίσματα αραιώσεις κ.α.) απαιτεί και 
εργασία εκτός ωραρίου, ώστε να ολοκληρωθεί και 

ζ) Γ ια την εκτέλεση λοιπών εκτάκτων δασοτεχνικών 
έργων και λοιπών επειγουσών υπηρεσιακών αναγκών. 

5. Το Π.Δ. 89/2014 (ΦΕΚ 134/τ. Α710-6-2014) «Διορισμός 
Υπουργών, Αναπληρωτών Υπουργών και Υφυπουργών». 

6. Τις διατάξεις του άρθρου 1 της με αριθμ. 175372/ 
Υ1/29-10-2014 (ΦΕΚ 2988/Β705-11-2014) απόφασης του 
Υπουργού Παιδείας και Θρησκευμάτων «Μεταβίβαση 
δικαιώματος υπογραφής «Με εντολή Υπουργού» στο 
Γ ενικό Γ ραμματέα Υπουργείου Παιδείας και Θρησκευ¬ 
μάτων, στους Προϊσταμένους Γενικών Διευθύνσεων, 
Διευθύνσεων και Τ μημάτων της Γ ενικής Γ ραμματείας 
Υπουργείου Παιδείας και Θρησκευμάτων και στους 
Προϊσταμένους αυτοτελών υπηρεσιακών μονάδων του 
Υπουργείου Παιδείας και Θρησκευμάτων». 


7. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολογι¬ 
σμού έτους 2015 ποσού δέκα πέντε χιλιάδων (15.000,00) 
ευρώ, για δέκα τρεις (13) μόνιμους υπαλλήλους, για κά¬ 
λυψη δαπανών υπερωριακής εργασίας πέρα από τις 
ώρες της υποχρεωτικής απασχόλησης και μέχρι την 
22η ώρα εκτός Σαββάτου και Κυριακής (ΚΑΕ 0261), για 
το οποίο έχει εγγράφει σχετική πίστωση στον ως άνω 
ΚΑΕ για το οικονομικό έτος 2015, αποφασίζουμε: 

Εγκρίνουμε για το χρονικό διάστημα από 01/01/2015 
έως 30/06/2015: 

Την υπερωριακή απασχόληση σε δεκατρείς (13) μόνι¬ 
μους υπαλλήλους του Ταμείου Διοικήσεως και Διαχει¬ 
ρίσεως Πανεπιστημιακών Δασών, πέρα από τις ώρες 
της υποχρεωτικής απασχόλησης και μέχρι την 22η ώρα 
εκτός Σαββάτου και Κυριακής (ΚΑΕ 0261), και για αριθμό 
ωρών μέχρι είκοσι (20) μηνιαίως για κάθε υπάλληλο. 

Ειδικότερα, εγκρίνουμε την υπερωριακή εργασία σε: 

• Δύο (2) υπαλλήλους κλάδου ΠΕ Διοικητικού-Οικο- 
νομικού 

• Δύο (2) υπαλλήλους κλάδου ΠΕ Δασολόγων 

• Δύο (2) υπαλλήλους κλάδου ΤΕ Δασοπόνων 

• Έναν (1) υπάλληλο κλάδου ΔΕ Επιστατών 

• Τρεις (3) υπαλλήλους κλάδου ΔΕ Διοικητικού-Λο- 
γιστικού 

• Τρεις (3) υπαλλήλους κλάδου ΥΕ Δασοφυλάκων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 2 Δεκεμβρίου 2014 

Με εντολή Υπουργού 
Ο Γ ενικός Γ ραμματέας 
ΑΘΑΝΑΣΙΟΣ ΚΥΡΙΑΖΗΣ 

- ♦ - 

Αριθμ. 64710/44537 (3) 

Τροποποίηση - συμπλήρωση της υπ’ αριθ. 18889/15156/ 
07-04-2014 απόφασης περί συγκρότησης Επιτροπής 
Ελέγχου Δαπανών και Εκλογικών Παραβάσεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3852/2010 (Φ.Ε.Κ. 87/Α707-06-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» όπως 
ισχύει. 

2. Τις διατάξεις του άρθρου 12 του Ν. 3870/2010 (Φ.Ε.Κ. 
138/Α709-08-2010) «Εκλογικές δαπάνες συνδυασμών και 
υποψηφίων και έλεγχος αυτών, κατά τις περιφερειακές 
και δημοτικές εκλογές». 

3. Τις διατάξεις του άρθρου 22 παρ. 1, 2 και 3 του 
Ν. 4147/2013 (Φ.Ε.Κ. 98/Α726-04-2013) «Κύρωση της από 
31.12.2012 Πράξης Νομοθετικού Περιεχομένου “Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και Πρό¬ 
νοιας, Δημόσιας Τάξης και Προστασίας του Πολίτη, της 
Γ ενικής Γ ραμματείας της Κυβέρνησης και του Υπουργού 
Επικράτειας” και άλλες διατάξεις», όπως συμπληρώθηκε 
και ισχύει με τις όμοιες του άρθρου 72 του Ν. 4257/2014 
(Φ.Ε.Κ. 93/Α"/14-04-2014) «Επείγουσες ρυθμίσεις αρμοδι¬ 
ότητας Υπουργείου Εσωτερικών». 

4. Τις διατάξεις του Π.Δ. 135/2010 (Φ.Ε.Κ. 228/Α7 
27-12-2010) «Οργανισμός της Αποκεντρωμένης Διοίκη¬ 
σης Αττικής» όπως ισχύει. 

5. Την υπ' αριθ. 18889/15156/07-04-2014 (Φ.Ε.Κ. 915/Β7 
11-04-2014, ΑΔΑ: ΒΙΗΧΟΡ1Κ-6ΚΟ) απόφασή μας περί 
συγκρότησης Επιτροπής Ελέγχου Δαπανών και Εκλο¬ 
γικών Παραβάσεων, όπως συμπληρώθηκε και τροπο¬ 
ποιήθηκε με τις υπ’ αριθ. 28027/22133/27-05-2014 (Φ.Ε.Κ. 
318/Υ.Ο.Δ.Δ./04-06-2014, ΑΔΑ: ΩΙΦΩΟΡ1Κ-ΣΛΣ) και 54326/ 
38459/19-09-2014 (Φ.Ε.Κ. 608/Υ.Ο.Δ.Δ./02-10-2014, ΑΔΑ: 
7ΝΚΧΟΡ1Κ-ΥΓ9) σχετικές μας αποφάσεις και ισχύει. 

6. Την υπ’ αριθ. 63308/43842/12-11-2014 (ΑΔΑ: 7ΞΩ- 
ΠΟΡ1Κ-7Ε3) απόφασή μας περί απόσπασης υπαλλήλου 
της Αποκεντρωμένης Διοίκησης Αττικής στην Επιτροπή 
Ελέγχου Δαπανών και Εκλογικών Παραβάσεων για τη 
γραμματειακή υποστήριξη και υποβοήθηση του έργου 
της ως άνω Επιτροπής. 

7. Την υπ’ αριθ. 7/13-10-2014 με αριθ. πρωτ. 21162/ 
13-10-2014 ημερήσια απόφαση του Προϊσταμένου της 
Περιφερειακής Διεύθυνσης Αττικής του Σώματος Δίω¬ 
ξης Οικονομικού Εγκλήματος (Σ.Δ.Ο.Ε.) περί ανάθεσης 
παράλληλης άσκησης καθηκόντων σε τρεις (3) υπαλ¬ 
λήλους για την υποβοήθηση του ελεγκτικού έργου της 
ως άνω Επιτροπής, σε αντικατάσταση της υπ’ αριθ. 
2/09-05-2014 όμοιας λόγω μετάθεσης των υπαλλήλων 
σε άλλες Υπηρεσίες. 

8. Την ανάγκη εύρυθμης λειτουργίας της ως άνω Επι¬ 
τροπής. 

9. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού,αποφασίζουμε: 

Α) Τροποποιούμε την υπ’ αριθ.: 18889/15156/07-04-2014 
απόφασή μας περί συγκρότησης Επιτροπής Ελέγχου 
Δαπανών και Εκλογικών Παραβάσεων, όπως έχει συ¬ 
μπληρωθεί, τροποποιηθεί και ισχύει και ορίζουμε για 
την υποβοήθηση του ελεγκτικού έργου της ως άνω 
Επιτροπής, σύμφωνα με την υπ’ αριθ. 7/13-10-2014 με 
αριθ. πρωτ. 21162/13-10-2014 ημερήσια απόφαση του 
Προϊσταμένου της Περιφερειακής Διεύθυνσης Αττικής 
του Σώματος Δίωξης Οικονομικού Εγκλήματος (Σ.Δ.Ο.Ε.) 
περί ανάθεσης παράλληλης άσκησης καθηκόντων σε 
υπαλλήλους του, τους κάτωθι: 

1. Λάζαρο Γουναρίδη του Νικολάου, κλάδου Εφορια¬ 
κών, με βαθμό ΠΕ/Γ' (Α.Δ.Τ. Μ 207791), σε αντικατάσταση 
του Σπυρίδωνα Κουσουνή του Μενελάου. 

2. Λουκά Αδαμόπουλο του Αριστείδη, κλάδου Εφορι¬ 
ακών, με βαθμό ΠΕ/Ε' (Α.Δ.Τ. ΑΕ 551077), σε αντικατά¬ 
σταση του Αθανάσιου Ματσούκη του Κωνσταντίνου. 

3. Βασιλική Πρίγκουρη του Αποστόλου, κλάδου Εφο¬ 
ριακών, με βαθμό ΠΕ/Ε' (Α.Δ.Τ. ΑΗ 639683), σε αντικατά¬ 
σταση της Γαρυφαλλιάς Παπαγεωργίου του Θεοδώρου. 

Β) Συμπληρώνουμε την ανωτέρω υπ’ αριθ. 18889/ 
15156/07-04-2014 απόφασή μας όπως έχει συμπληρωθεί, 
τροποποιηθεί και ισχύει και ορίζουμε για τη γραμματει¬ 
ακή υποστήριξη και υποβοήθηση του έργου της εν λόγω 
Επιτροπής, την κάτωθι υπάλληλο της Αποκεντρωμένης 
Διοίκησης Αττικής: 

- Μυρτώ Κουμουνδουρέα του Αλεξάνδρου, υπάλληλο 
κλάδου Τ.Ε. Διοικητικού-Λογιστικού, με βαθμό Ε' (Α.Δ.Τ. 
ΑΕ 024484). 

Κατά τα λοιπά εξακολουθεί να ισχύει η υπ’ αριθ. 18889/ 
15156/07-04-2014 απόφασή μας, όπως συμπληρώθηκε και 
τροποποιήθηκε με τις υπ’ αριθ. 28027/22133/27-05-2014 
και 54326/38459/19-09-2014 όμοιες. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2014 

Ο Γ ενικός Γ ραμματέας 
Αποκεντρωμένης Διοίκησης 

ΕΜΜΑΝΟΥΗΛ ΑΓΓΕΛΑΚΑΣ 

-♦- 

Αριθμ. 109949 (4) 

Τροποποίηση - συμπλήρωση απόφασης ανάθεσης άσκη¬ 
σης αρμοδιοτήτων σε οργανικές μονάδες της Απο¬ 
κεντρωμένης Διοίκησης Μακεδονίας - Θράκης και 
παροχή εξουσιοδότησης υπογραφής πράξεων και 
εγγράφων «Με εντολή Γ ενικού Γ ραμματέα» στους 
προϊσταμένους των οργανικών μονάδων της Αποκε¬ 
ντρωμένης Διοίκησης Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Των άρθρων 6, 238, 280 και 283 παρ. 4 του Ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(Α' 87). 

β. Του Π.Δ. 142/2010 «Οργανισμός της Αποκεντρωμένης 
Διοίκησης Μακεδονίας - Θράκης» (Α' 235). 

γ. Της παρ. 11 του άρθρου 18 του Ν. 4071/2012 (ΦΕΚ 
85 Α') «Ρυθμίσεις για την τοπική ανάπτυξη, την αυτοδι¬ 
οίκηση και την αποκεντρωμένη διοίκηση Ενσωμάτωση 
Οδηγίας 2009/50/ΕΚ». 

δ. Της παρ. 3 του άρθρου 9 του Ν. 2690/1999 (ΦΕΚ 
45 Α') «Κύρωση του κώδικα Διοικητικής Διαδικασίας και 
άλλες διατάξεις», όπως τροποποιήθηκε και συμπληρώ¬ 
θηκε μεταγενέστερα. 

ε. Της παρ. 2 του άρθρου 1 του Ν. 2503/1997 (ΦΕΚ 
107 Α'). 

στ. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, όπως κωδικο- 
ποιήθηκε με το άρθρο πρώτο του Π.Δ. 63/2005 (Α' 98). 

ζ. Του άρθρου 81 του Ν. 1892/1990 «Για τον εκσυγχρονι¬ 
σμό και την ανάπτυξη και άλλες διατάξεις» (ΦΕΚ 101 Α'). 

η. Του άρθρου 5 του Ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(ΦΕΚ 131 Α'). 

2. Την αριθ. οικ. 99386/6.11.2014 (ΦΕΚ 3105/τ. Β'/18.11.2014 
απόφασής μας περί «Ανάθεση άσκησης αρμοδιοτήτων 
σε οργανικές μονάδες της Αποκεντρωμένης Διοίκη¬ 
σης Μακεδονίας - Θράκης και παροχή εξουσιοδότησης 
υπογραφής πράξεων και εγγράφων «Με εντολή Γ ενικού 
Γ ραμματέα» στους προϊσταμένους των οργανικών μο¬ 
νάδων της Αποκεντρωμένης Διοίκησης Μακεδονίας - 
Θράκης». 

3. Την ανάγκη τροποποίησης - συμπλήρωσης της πα¬ 
ρακάτω απόφασης. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1). Τροποποιούμε-συμπληρώνουμε την αριθ. οικ. 99386/ 
6.11.2014 (ΦΕΚ 3105/τ. Β'/18.11.2014 απόφασής μας περί 
«Ανάθεση άσκησης αρμοδιοτήτων σε οργανικές μονά¬ 
δες της Αποκεντρωμένης Διοίκησης Μακεδονίας - Θρά¬ 
κης και παροχή εξουσιοδότησης υπογραφής πράξεων 

και εγγράφων «Με εντολή Γενικού Γραμματέα» στους 
προϊσταμένους των οργανικών μονάδων της Αποκε¬ 
ντρωμένης Διοίκησης Μακεδονίας - Θράκης», ως εξής: 

Τα άρθρα 25 και 26 αναριθμούνται σε 29 και 30 και 
προστίθενται ενότητες IV, V, VI και VII και άρθρα 25, 26, 
27 και 28 ως εξής: 

IV) ΔΙΕΥΘΥΝΣΗ ΠΟΛΙΤΙΚΗΣ ΠΡΟΣΤΑΣΙΑΣ 
Άρθρο 25 

Στον Προϊστάμενο της Διεύθυνσης Πολιτικής Προ¬ 
στασίας μεταβιβάζεται το δικαίωμα να υπογράφει «Με 
εντολή Γ ενικού Γ ραμματέα» τις παρακάτω πράξεις και 
έγγραφα: 

1. Χορήγηση των πάσης φύσεως αδειών των υπαλ¬ 
λήλων της Διεύθυνσης Πολιτικής Προστασίας (Αναρ- 
ρωτικές, κανονικές, τοκετού, κυήσεως, συνδικαλιστικές, 
ειδικές άδειες κ.λπ.) που προβλέπονται από τον Υπαλ¬ 
ληλικό Κώδικα και άλλες διατάξεις. 

2. Χορήγηση κανονικής άδειας απουσίας άνευ απο¬ 
δοχών μέχρι 15 ημέρες των υπαλλήλων της Διεύθυν¬ 
σης Πολιτικής Προστασίας (Ν. 1157/1981, Ν. 1288/1992, 
Π.Δ. 611/1977, Π.Δ. 347/1986, Ν. 2683/1999). 

3. Παραπομπή των ανωτέρω υπαλλήλων στις αρμόδιες 
Υγειονομικές Επιτροπές και την παροχή ιατροφαρμα¬ 
κευτικής περίθαλψης αυτών και των μελών των οικογε¬ 
νειών τους και θεώρηση των βιβλιαρίων νοσηλείας τους. 

4/Εγκριση μετακίνησης εκτός έδρας, εντός των ορίων 
της Αποκεντρωμένης Διοίκησης Μακεδονίας και Θρά¬ 
κης, των υπαλλήλων της Πολιτικής Προστασίας. 

5. Έγκριση κίνησης, εντός των ορίων της Αποκεντρω¬ 
μένης Διοίκησης Μακεδονίας και Θράκης, των οχημάτων 
της Διεύθυνσης Πολιτικής Προστασίας. 

6. Θεώρηση των δικαιολογητικών οδοιπορικών εξόδων 
και ημερήσιων αποζημιώσεων για τις εκτός έδρας με¬ 
τακινήσεις των υπαλλήλων της Διεύθυνσης Πολιτικής 
Προστασίας. 

7. Έγκριση συμμετοχής των ανωτέρω υπαλλήλων σε 
εκπαιδευτικά και επιμορφωτικά προγράμματα. 

8. Αποστολή των δελτίων πρόγνωσης καιρικών φαι¬ 
νομένων και του χάρτη επικινδυνότητας εκδήλωσης 
δασικών πυρκαγιών, που εκδίδει η Γ.Γ.Π.Π., για ενημέ¬ 
ρωση των Υπηρεσιών και φορέων αρμοδιότητας της 
Διεύθυνσης Πολιτικής Προστασίας. 

9. Ενημέρωση της Γενικής Γραμματείας Πολιτικής 
Προστασίας για περιπτώσεις έκτακτης ανάγκης εντός 
των ορίων της Αποκεντρωμένης Διοίκησης Μακεδονί¬ 
ας και Θράκης, την εξέλιξή τους και τα λαμβανόμενα 
μέτρα (παράγραφος 5 της 1299/10.4.2003 απόφασης 
ΥΠ.ΕΣ.Δ.Δ.Α. «Σχέδιο Ξενοκράτης» ΦΕΚ Β' 423). 

10. Αποστολή των περιοδικών αναφορών των υπαρχό¬ 
ντων μέσων και υλικών της Αποκεντρωμένης Διοίκησης 
Μακεδονίας και Θράκης καθώς και των απαιτούμενων 
τοιούτων για την αντιμετώπιση κάθε είδους καταστρο¬ 
φών εντός των ορίων αυτής (παράγραφος 6, παράρτη¬ 
μα Ε της 1299/10.4.2003 απόφασης ΥΠ.ΕΣ.Δ.Δ.Α. «Σχέδιο 
Ξενοκράτης» ΦΕΚ Β' 423). 

11. Σύσταση δευτεροβάθμιας επιτροπής εκτιμήσεως 
ζημιών που προκαλούνται από καταστροφικά φαινό¬ 
μενα (παράγραφος 5 της 1299/10.4.2003 απόφασης 
ΥΠ.ΕΣ.Δ.Δ.Α. «Σχέδιο Ξενοκράτης» ΦΕΚ Β' 423). 

12. Έκδοση οδηγιών εφαρμογής του «Σχεδίου Ξενοκρά¬ 
της» προς τις Περιφέρειες και τους Δήμους της Απο¬ 
κεντρωμένης Διοίκησης Μακεδονίας και Θράκης (πα¬ 


ράγραφος 5 της 1299/10.4.2003 απόφασης ΥΠ.ΕΣ.Δ.Δ.Α. 
«Σχέδιο Ξενοκράτης» ΦΕΚ Β' 423). 

13. Σύσταση τριμελών επιτροπών για τον έλεγχο των 
Χ.Α.Δ.Α. σύμφωνα με την εκάστοτε ισχύουσα Πυροσβε¬ 
στική Διάταξη. 

14. Αλληλογραφία μεταξύ της Διεύθυνσης Πολιτικής 
Προστασίας με την Γ ενική Γ ραμματεία Πολιτικής Προ¬ 
στασίας σε επίπεδο Διευθύνσεων, με τις άλλες Διευ¬ 
θύνσεις της Αποκεντρωμένης Διοίκησης, των Περιφε¬ 
ρειών, των Περιφερειακών Ενοτήτων, των Ο.Τ.Α., των 
ιδρυμάτων, των νομικών και φυσικών προσώπων, καθώς 
και των άλλων υπηρεσιών, για παροχή ή αναζήτηση 
πληροφοριών για θέματα αρμοδιότητας της Διεύθυνσης 
και γενικά επί θεμάτων που άπτονται των υπηρεσιακών 
της αντικειμένων και αρμοδιοτήτων. 

V) ΑΥΤΟΤΕΛΕΣ ΤΜΗΜΑ Π.Α.Μ. - Π.Σ.Ε.Α. 

Άρθρο 26 

Α. Στον Προϊστάμενο της Γ ενικής Διεύθυνσης Εσωτε¬ 
ρικής Λειτουργίας μεταβιβάζεται το δικαίωμα να υπο¬ 
γράφει «Με εντολή Γ ενικού Γ ραμματέα» τις παρακάτω 
πράξεις και έγγραφα: 

1. «Παραρτήματα» και «Προσθήκες» των Σχεδίων «ΑΛΕ¬ 
ΞΑΝΔΡΟΣ» και «ΤΙΓΡΗΣ». 

Β. Στον Προϊστάμενο του Αυτοτελούς Τμήματος ΠΑΜ/ 
ΠΣΕΑ μεταβιβάζεται το δικαίωμα να υπογράφει «Με 
εντολή Γ ενικού Γ ραμματέα» τις παρακάτω πράξεις και 
έγγραφα: 

1. Αλληλογραφία - επικοινωνία με τις αντίστοιχες 
υπηρεσίες των Υπουργείων των Περιφερειών - Περι¬ 
φερειακών Ενοτήτων για θέματα διαδικαστικού χαρα¬ 
κτήρα που αφορούν τον σχεδίασμά και την τήρηση των 
προβλεπόμενων Σχεδίων σύμφωνα με τις οδηγίες του 
ΥΠΕΣ/ΔΙΠΑΜ-ΠΣΕΑ και ΥΕΘΑ/Α6. 

2. Χορήγηση κανονικών, αναρρωτικών και λοιπών αδει¬ 
ών στους υπαλλήλους του Τμήματος 

3. Έγκριση μετακίνησης εκτός έδρας των υπαλλήλων 
του Τμήματος, εντός της Αποκεντρωμένης Διοίκησης 
Μακεδονίας-Θράκης. 

4. Έγκριση συμμετοχής των υπαλλήλων του Τμήματος 
σε εκπαιδευτικά και επιμορφωτικά προγράμματα. 

VI) ΑΥΤΟΤΕΛΕΣ ΤΜΗΜΑ ΕΚΠΑΙΔΕΥΣΗΣ 

Άρθρο 27 

Στον Προϊστάμενο του Αυτοτελούς Τμήματος Εκπαί¬ 
δευσης μεταβιβάζεται το δικαίωμα να υπογράφει «Με 
εντολή Γ ενικού Γ ραμματέα» τις παρακάτω πράξεις και 
έγγραφα: 

1. Διενέργεια ανίχνευσης εκπαιδευτικών αναγκών 
στους δημόσιους φορείς της εδαφικής περιφέρειας. 

2. Δημοσιοποίηση και η ενημέρωση των φορέων της 
εδαφικής περιφέρειας σχετικά με την πολιτική ανάπτυ¬ 
ξης του ανθρώπινου δυναμικού, τον προγραμματισμό 
των επιμορφωτικών δράσεων καθώς και τις προϋποθέ¬ 
σεις και τις διαδικασίες συμμετοχής στα επιμορφωτικά 
προγράμματα. 

3. Πρόταση εκπαιδευτικού προσωπικού από την εδα¬ 
φική περιφέρεια, στις περιπτώσεις που ζητείται από 
το Ε.Κ.Δ.Δ.Α. 

4. Οργανωτική και επικοινωνιακή υποστήριξη κατά τη 
διεξαγωγή των εκπαιδευτικών προγραμμάτων, μετά από 
σχετικό αίτημα των αρμόδιων υπηρεσιών του Ε.Κ.Δ.Δ.Α. 

5. Υποστήριξη της αξιολόγησης των υλοποιημένων 
εκπαιδευτικών προγραμμάτων σύμφωνα με την μεθο¬ 
δολογία που το Ε.Κ.Δ.Δ.Α. υποδεικνύει. 

6. Αλληλογραφία του Τμήματος με τις υπηρεσίες της 
Αποκεντρωμένης Διοίκησης Μακεδονίας - Θράκης για 
συγκέντρωση πληροφοριών, διαβίβαση εγγράφων ή 
απλή ενημέρωση για θέματα αρμοδιότητας του Τμή¬ 
ματος. 

7. Χορήγηση κανονικών, αναρρωτικών και λοιπών αδει¬ 
ών στους υπαλλήλους του Τμήματος. 

8. Έγκριση μετακίνησης εκτός έδρας των υπαλλήλων 
του Τμήματος, εντός της Αποκεντρωμένης Διοίκησης 
Μακεδονίας- Θράκης. 

9/Εγκριση συμμετοχής των υπαλλήλων του Τμήματος 
σε εκπαιδευτικά και επιμορφωτικά προγράμματα. 

VII) ΑΥΤΟΤΕΛΕΣ ΤΜΗΜΑ ΕΣΩΤΕΡΙΚΟΥ ΕΛΕΓΧΟΥ 

Αρθρο 28 

Στον Προϊστάμενο του Αυτοτελούς Τ μήματος Εσωτε¬ 
ρικού Ελέγχου μεταβιβάζεται το δικαίωμα να υπογράφει 
«Με εντολή Γενικού Γραμματέα» τις παρακάτω πράξεις 
και έγγραφα: 

Ι.Έγγραφα ερωτήματα προς τις κεντρικές υπηρεσίες 
των Υπουργείων, εφόσον δεν κρίνεται απαραίτητη η 
κρίση του Γ ενικού Γ ραμματέα. 

2. Αλληλογραφία του Τμήματος με τις υπηρεσίες της 
Αποκεντρωμένης Διοίκησης Μακεδονίας - Θράκης για 
συγκέντρωση πληροφοριών, διαβίβαση εγγράφων ή 
απλή ενημέρωση για θέματα αρμοδιότητας του Τμή¬ 
ματος. 

3. Αλληλογραφία του Τμήματος με διάφορες υπηρεσί¬ 
ες, φορείς και ιδιώτες εκτός της Αποκεντρωμένης Διοί¬ 
κησης Μακεδονίας - Θράκης, για παροχή ή αναζήτηση 
πληροφοριών για θέματα αρμοδιότητας του Τμήματος. 

4. Χορήγηση κανονικών, αναρρωτικών και λοιπών αδει¬ 
ών στους υπαλλήλους του Τ μήματος. 

5. Έγκριση μετακίνησης εκτός έδρας των υπαλλήλων 
του Τμήματος, εντός της Αποκεντρωμένης Διοίκησης 
Μακεδονίας-Θράκης. 

Θ.Έγκριση συμμετοχής των υπαλλήλων του Τμήματος 
σε εκπαιδευτικά και επιμορφωτικά προγράμματα. 

7. Διερεύνηση και υποβολή έκθεσης προς τον Γ ενικό 
Γ ραμματέα για καταγγελίες και παράπονα πολιτών. 

8. Υποβολή ανά τρίμηνο αναλυτικής έκθεσης στον 
Γενικό Γραμματέα της Αποκεντρωμένης Διοίκησης 
Μακεδονίας - Θράκης, σχετικά με τη λειτουργία κάθε 
οργανικής μονάδας ξεχωριστά. 

9. Υποβολή προτάσεων για την πρόληψη και την απο¬ 
κατάσταση των διοικητικών και οργανωτικών δυσλει¬ 
τουργιών των υπηρεσιών της ΑΔΜΘ. 

10. Οργάνωση συντονιστικών συσκέψεων προϊσταμέ¬ 
νων υπηρεσιακών μονάδων για θέματα της Αποκεντρω¬ 
μένης Διοίκησης υπό τον Γ ενικό Γ ραμματέα. 

2). Τροποποιούμε την αριθ. οικ. 99386/6.11.2014 (ΦΕΚ 
3105/τ. Β'/18.11.2014 απόφασής μας «Ανάθεση άσκησης 
αρμοδιοτήτων σε οργανικές μονάδες της Αποκεντρωμέ¬ 
νης Διοίκησης Μακεδονίας - Θράκης και παροχή εξου¬ 
σιοδότησης υπογραφής πράξεων και εγγράφων «Με 
εντολή Γ ενικού Γ ραμματέα» στους προϊσταμένους των 
οργανικών μονάδων της Αποκεντρωμένης Διοίκησης 
Μακεδονίας - Θράκης», ως εξής: 

1. Τα εδάφια 97 και 98 του Υποκεφαλαίου Α' του Κε¬ 
φαλαίου 2 του άρθρου 5 αντικαθίστανται ως εξής: 


«97) Τη χορήγηση δικαιώματος αμμοληψίας σε αναδό- 
χους δημοσίων έργων και ιδιώτες (Α.Ν. 1219/1938, όπως 
τροποποιήθηκε μεταγενέστερα και ισχύει). 

98) Την έγκριση για την εξόρυξη και λήψη άμμου και 
αμμοχώματος από θέσεις που δεν επιτρέπεται αυτή, στις 
περιπτώσεις που επιβάλλεται για λόγους υγείας ή προ¬ 
στασίας τεχνικών έργων (άρθρο 4 του Α.Ν. 1219/1938)». 

2. Προστίθεται εδάφιο 99 στο παραπάνω Υποκεφάλαιο 
Α του Κεφ. 2 του άρθρου 5 ως εξής: 

«99) Την αναστολή ή και απαγόρευση της αμμοληψίας 
από θέσεις που είχε επιτραπεί αυτή, σε έκτακτες περιπτώ¬ 
σεις που ειδικοί λόγοι επιβάλλουν την άμεση απαγόρευση 
της αιμοληψίας (άρθρο 3 της 42279/24.11.1938 Κ.Υ.Α.)». 

3. Το εδάφιο 42 του Υποκεφαλαίου Β' του Κεφαλαίου 
2 του άρθρου 5 αντικαθίσταται ως εξής: 

«42) Η έγκριση της απόφασης του Φορέα διοίκησης 
και εκμετάλλευσης λιμένα, περί καθορισμού χερσαίας 
και θαλάσσιας ζώνης λιμένα (άρθρο 21 του Ν. 2971/2001)». 

Κατά τα λοιπά ισχύει η αριθ. οικ. 99386/6.11.2014 (ΦΕΚ 
3105/τ. Β718.11.2014 απόφασής μας περί «Ανάθεσης άσκη¬ 
σης αρμοδιοτήτων σε οργανικές μονάδες της Αποκε¬ 
ντρωμένης Διοίκησης Μακεδονίας - Θράκης και παροχή 
εξουσιοδότησης υπογραφής πράξεων και εγγράφων «Με 
εντολή Γ ενικού Γ ραμματέα» στους προϊσταμένους των 
οργανικών μονάδων της Αποκεντρωμένης Διοίκησης 
Μακεδονίας - Θράκης». 

Η ισχύς της παρούσας αρχίζει με τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Νοεμβρίου 2014 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθμ. οικ. 234660/730 (5) 

Παροχή εξουσιοδότησης υπογραφής στην Προϊσταμέ- 
νη της Διεύθυνσης Ανάπτυξης Περιφερειακής Ενό¬ 
τητας Ανατολικής Αττικής και στους Προϊσταμένους 
Τμημάτων αυτής. 

Ο ΑΝΤΙΠΕΡΙΦΕΡΕΙΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/τ. Α77.6.2010),όπως 
τροποποιήθηκε και ισχύει. 

2. Τις διατάξεις του άρθρου 6, παρ. 11 του Ν. 4071/2012 
(ΦΕΚ Α785/11-04-2012) «Ρυθμίσεις για την τοπική ανά¬ 
πτυξη, την αυτοδιοίκηση και την αποκεντρωμένη διοίκη¬ 
ση, Ενσωμάτωση οδηγίας 2009/50/ΕΚ, σύμφωνα με τις 
οποίες οι Αντί περιφερειάρχες μπορούν, για την άσκηση 
των αρμοδιοτήτων τους, οι οποίες μεταβιβάζονται σε 
αυτούς από τον Περιφερειάρχη, να παρέχουν εξουσιο¬ 
δότηση υπογραφής με εντολή τους σε προϊστάμενους 
υπηρεσιών της Περιφέρειας με εξαίρεση χρηματικά 
εντάλματα πληρωμών. 

3. Τις διατάξεις του Ν. 3861/2010( ΦΕΚ 112/Α713-07-2010 
«Ενίσχυση της διαφάνειας με την υποχρεωτική ανάρτη¬ 
ση νόμων και πράξεων των κυβερνητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια», 
όπως τροποποιήθηκε και ισχύει. 

4. Το Ν. 3469/2006 (ΦΕΚ 131/Α/28-6-2006) «Εθνικό Τυ¬ 
πογραφείο, Εφημερίς της Κυβερνήσεως και λοιπές δι¬ 
ατάξεις». 

5. Τις διατάξεις του Π.Δ. 145/2010 «Οργανισμός της Πε¬ 
ριφέρειας Αττικής (ΦΕΚ 238/τ. Α'/27.12.2010), όπως τρο¬ 
ποποιήθηκε και ισχύει με την υπ’ 44403/20-10-2011 από¬ 
φαση του Υπουργού Εσωτερικών ΦΕΚ 2494/Β/4.11.2011. 

6. Την με αρ.οι. 177070/10/09/2014 (ΦΕΚ 2542/τ. Β'/ 
24/09/2014), απόφαση της Περιφερειάρχη Αττικής «Με¬ 
ταβίβαση αρμοδιοτήτων στους Αντί περιφερειάρχες». 

7. Την υπ’ αριθ. 105/3.1.2011 απόφαση του Περιφερειάρ¬ 
χη περί τοποθέτησης Προϊσταμένων Γενικών Δ/νσεων 
και Δ/νσεων Περιφέρειας Αττικής. 

8. Το γεγονός ότι από τις διατάξεις της παρούσας 
απόφασης δεν προκύπτει δαπάνη που θα βαρύνει τις πι¬ 
στώσεις του προϋπολογισμού της Περιφέρειας Αττικής. 

9. Την ανάγκη ταχύτερης περαίωσης των διοικητικών 
υποθέσεων της Διεύθυνσης Ανάπτυξης της Περιφερεια¬ 
κής Ενότητας Ανατολικής Αττικής, αποφασίζουμε: 

Α. Διατηρούμε το δικαίωμα υπογραφής για τις ακό¬ 
λουθες αποφάσεις 

- Χορήγησης αδειών, εγκατάστασης - Ίδρυσης, λει¬ 
τουργίας εκσυγχρονισμού και τροποποίησης αυτών, 
προθεσμίας για τεχνική ανασυγκρότηση και μεταφορά 
του συνόλου των δραστηριοτήτων χαμηλής και μέσης 
όχλησης που εμπίπτουν στις διατάξεις του Ν. 3982/2011 
όπως τροποποιήθηκε και ισχύει σήμερα. 

- Επιβολής διοικητικών κυρώσεων (ανάκληση αδει¬ 
ών, οριστική ή προσωρινή διακοπή λειτουργίας) για 
τις παραβάσεις που προβλέπονται στο άρθρο 29 του 
Ν. 3982/2011. 

- Επιβολής κυρώσεων του Ν. 3982/2011 (άρθρο 12) και 
ΚΥΑ Φ.Γ.9.6/οικ 15712/1013/11 (ΦΕΚ 2540/Β/7-11-2011). 

• Απόφαση χορήγησης, ανανέωσης, ανάκλησης, δια¬ 
κοπής άδειας συνεργείου συντήρησης ανελκυστήρων 
και διακοπής λειτουργίας ανελκυστήρων ΚΥΑ Φ.Α./9.2/ 
ΟΙΚ. 28425/1245 (ΦΕΚ 2604/22-12-2008). 

• Επιβολής προστίμου ΚΥΑ Φ.Α./9.2/οικ. 28425/1245 - 
άρθρο 13 (ΦΕΚ 2604/Β/22-12-2008). 

• Για τη γραμματειακή υποστήριξη των Κλιμακίων 
Ελέγχου Λαϊκών Αγορών Υπαιθρίου Εμπορίου (ΚΕΛΑΥΕ) 
σε επίπεδο Περιφερειακής Ενότητας Αν. Αττικής από 
υπαλλήλους της Δ/νσης Ανάπτυξης Π.Ε. Α.Α. (ΥΑ Α2- 
757/12-08-2014 (ΦΕΚ 2271/Β722-8-2014). 

• Παροχής άδειας εγκατάστασης στην Περιφερειακή 
Ενότητα υποκαταστήματος ή πρακτορείου αλλοδαπής 
Ε.Π.Ε. από χώρες Ευρωπαϊκής Ένωσης και από τρίτες 
Χώρες. 

• Σύστασης Ανωνύμων Εταιρειών δια μετατροπής ή 
συγχώνευσης επιχειρήσεων άλλης μορφής (ατομικές 
Ο.Ε., Ε.Ε., Ε.Π.Ε. κτλ). 

• Έγκρισης και απόρριψης των ομαδικών απολύσεων 
που σχεδιάζονται από τον εργοδότη και την παράταση 
των διαβουλεύσεων μεταξύ εργοδότη και εργαζομένων. 

• Ορισμού ιατρών για τα βαθμολογικά κέντρα και το 
ειδικό κέντρο φυσικώς αδυνάτων Πανελληνίων Εξετά¬ 
σεων. 

Β. Παρέχουμε εξουσιοδότηση υπογραφής, με εντο¬ 
λή, στην Προϊσταμένη της Διεύθυνσης Ανάπτυξης Π.Ε. 
Ανατολικής Αττικής, να υπογράφει τις λοιπές ατομικές 
διοικητικές πράξεις και αποφάσεις που προβλέπονται 
από τον ισχύοντα Οργανισμό της Περιφέρειας Αττικής 
και αφορούν την Διεύθυνση Ανάπτυξης. 


Γ. Παρέχουμε εξουσιοδότηση υπογραφής, με εντολή, 
στους καθ’ ύλην αρμοδίους Προϊσταμένους των τμη¬ 
μάτων της Διεύθυνσης Ανάπτυξης, να υπογράφουν τα 
κάτωθι έγγραφα αρμοδιότητας τους και συγκεκριμένα: 

• Βεβαίωση κατάθεσης ή θεώρηση, κατά περίπτωση, 
υπευθύνων δηλώσεων και σχεδιαγραμμάτων, τεχνικών 
υπομνημάτων και μηχανολογικών μελετών που υποβάλ¬ 
λονται στα πλαίσια των αρμοδιοτήτων αδειοδότησης 
του Τμήματος «Χορήγησης Αδειών Ανάπτυξης Ενέργειας 
και Φυσικών Πόρων». 

• Αποφάσεις αντιστοίχησης υφιστάμενων επαγγελμα¬ 
τικών αδειών και τις επαγγελματικές άδειες. 

• Θεώρηση επαγγελματικών αδειών (Ν. 3982/2011). 

• Βεβαίωση Αναγγελίας τεχνικών επαγγελμάτων σύμ¬ 
φωνα με τον Ν. 3982/2011 και των σχετικών Π/Δ. 

• Βεβαίωση υποβολής δικαιολογητικών για συμμετο¬ 
χή σε εξετάσεις για χορήγηση επαγγελματικής άδειας 
σύμφωνα με το Ν. 3982/11 και των σχετ. ΠΔ/των. 

• Βεβαιώσεις (συνταξιοδότησης, τρόπος κτήσης επαγ¬ 
γελματικής αδείας, κατάθεσης επαγγελματικής αδείας 
υπαλλήλων Δημοσίου). 

• Χορήγηση βεβαιώσεων επί των αντικειμένων των 
τμημάτων: 

Α. ΤΜΗΜΑ ΧΟΡΗΓΗΣΗΣ ΑΔΕΙΩΝ ΑΝΑΠΤΥΞΗΣ ΕΝΕΡ¬ 
ΓΕΙΑΣ ΚΑΙ ΦΥΣΙΚΩΝ ΠΟΡΩΝ 

Β. ΤΜΗΜΑ ΕΠΑΓΓΕΛΜΑΤΟΣ 

Γ. ΤΜΗΜΑ ΕΜΠΟΡΙΟΥ 

Δ. ΤΜΗΜΑ ΑΝΩΝΥΜΩΝ ΕΤΑΙΡΕΙΩΝ 

Ε. ΤΜΗΜΑ ΘΕΜΑΤΩΝ ΕΡΓΑΣΙΑΣ ΚΑΙ ΠΑΙΔΕΙΑΣ ΚΑΙ 

ΣΤ. ΤΜΗΜΑ ΓΡΑΜΜΑΤΕΙΑΣ 

• θεωρήσεις βεβαιώσεων εργαστηρίων ελευθέρων 
σπουδών για την είσοδο αλλοδαπών στην Ελλάδα λόγω 
σπουδών 

• θεώρηση βιβλιαρίων συντήρησης ανελκυστήρων. 

• Υπομνηστικά, ενημερωτικά και διαβιβαστικά έγγαφα. 

• Θεώρηση βιβλίου ιχνηλασιμότητας. 

• Έγγραφα που τίθενται στο αρχείο. 

• Επικύρωση καταστατικών Ανωνύμων Εταιρειών 

• Ακριβή φωτοαντίγραφα από το αρχικό της υπηρε¬ 
σίας ή από το επιδειχθέν πρωτότυπο 

• Έγγραφα διαβίβασης ή αναζήτησης φακέλων 

Η ανωτέρω απόφαση ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Νοεμβρίου 2014 

Ο Αντιπεριφερειάρχης 
ΠΕΤΡΟΣ ΦΙΛΙΠΠΟΥ 
-♦- 

Αριθμ. Οικ. 234684/731 (6) 

Εξουσιοδότηση υπογραφής στον Προϊστάμενο Διεύθυνσης 
Δημόσιας Υγείας και Κοινωνικής Μέριμνας Περιφε- 
ρειάκης Ενότητας Ανατολικής Αττικής. 

Ο ΑΝΤΙΠΕΡΙΦΕΡΕΙΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τον Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ Α 87/7-6-2010) 

2. Τις διατάξεις του Π.Δ. 145/2010 (ΦΕΚ Α' 238/27-12-2010) 
«Οργανισμός Περιφέρειας Αττικής», όπως τροποποι¬ 
ήθηκε με την αρ. 44403 υπουργική απόφαση (ΦΕΚ Β' 
2494/04-11-2011). 

3. Την αριθμ. πρωτ. 4905/9-02-2011 Απόφαση Περιφε¬ 
ρειάρχη Αττικής περί Αρμοδιοτήτων Οργανικών Μο¬ 
νάδων της Γενικής Διεύθυνσης Δημόσιας Υγείας και 
Κοινωνικής Μέριμνας. 

4. Τις διατάξεις της παρ. 11 του άρθρου 6 του 
Ν. 4071/2012 (ΦΕΚ Α' 85/11-04-2012) «Ρυθμίσεις για την 
τοπική ανάπτυξη, την αυτοδιοίκηση και την αποκεντρω¬ 
μένη διοίκηση, ενσωμάτωση οδηγίας 2009/50/ΕΚ, σύμ¬ 
φωνα με τις οποίες οι αντιπεριφερειάρχες μπορούν για 
την άσκηση των αρμοδιοτήτων τους οι οποίες μεταβιβά¬ 
ζονται σε αυτούς από τον περιφερειάρχη, να παρέχουν 
εξουσιοδότηση υπογραφής με εντολή τους σε προϊ¬ 
σταμένους υπηρεσιών της Περιφέρειας, με εξαίρεση 
χρηματικά εντάλματα πληρωμών. 

5. Την με αρ. πρωτ. οικ.177070/10-09-14 (ΦΕΚ Β 2542/ 
24-09-2014) απόφαση Περιφερειάρχη Αττικής για Ανά¬ 
θεση - Μεταβίβαση Αρμοδιοτήτων στους Αντιπεριφε- 
ρειάρχες. 

6. Την ανάγκη απλούστευσης διαδικασιών, με στόχο την 
ταχύτερη περαίωση των διοικητικών υποθέσεων, την κα¬ 
λύτερη εξυπηρέτηση των πολιτών και την αποδοτικότερη 
και εύρυθμη λειτουργία της Δ/νσης Δημόσιας Υγείας και 
Κοινωνικής Μέριμνας της Π.Ε. Ανατολικής Αττικής. 

7. Το γεγονός ότι από τις διατάξεις της παρούσας 
απόφασης δεν προκύπτει δαπάνη που θα βαρύνει τις 
πιστώσεις του προϋπολογισμού της Περιφέρειας Αττι¬ 
κής, αποφασίζουμε: 

Εξουσιοδοτούμε το Δ/ντή Δημόσιας Υγείας Περιφερει¬ 
ακής Ενότητας Ανατολικής Αττικής, να υπογράφει Με 
Εντολή Αντιπεριφερειάρχη τα κατωτέρω έγγραφα και 
αποφάσεις αρμοδιότητας της υπηρεσίας: 

1. Βεβαίωση πληρότητας νόμιμων προϋποθέσεων 
άσκησης επαγγέλματος σε φυσικά πρόσωπα των επαγ- 
γελματιών υγείας (ιατρών, οδοντιάτρων, αισθητικών, 
Φυσικών Νοσοκομείου-Ακτινοφυσικών Ιατρικής, Φυσικών 
Νοσοκομείων εκτός της περιοχής ιοντιζουσών ακτινοβο¬ 
λιών, Βοηθών Νοσηλευτριών/των, Βοηθών Οδοντιάτρων, 
Ειδικών Προθετικών και Ορθωτικών Κατασκευών και 
Λοπών Ειδών Αποκατάστασης, Διαιτολόγων-Διατροφο- 
λόγων, Επισκεπτών Υγείας, Εργοθεραπευτών, Μαιευτών, 
Νοσηλευτών/Νοσηλευτριών, Οδοντοτεχνιτών, Φυσιο¬ 
θεραπευτών, Ψυχολόγων και επαγγέλματος Δημόσιας 
Υγιεινής. 

2. Ανακλήσεις βεβαιώσεων πληρότητας νομίμων προϋ¬ 
ποθέσεων άσκησης επαγγέλματος σε φυσικά πρόσωπα 
με εξαίρεση τις ανακλήσεις βεβαιώσεων πληρότητας 
νομίμων προϋποθέσεων άδειας άσκησης επαγγέλματος 
φαρμακοποιών. 

3. Βεβαίωση πληρότητας νόμιμων προϋποθέσεων λει¬ 
τουργίας Οδοντοτεχνικών Εργαστηρίων και ανακλήσεις 
των βεβαιώσεων αυτών. 

4. Βεβαίωση πληρότητας νόμιμων προϋποθέσεων λει¬ 
τουργίας Εργαστηριών Αισθητικής και ανακλήσεις των 
βεβαιώσεων αυτών. 

5. Βεβαίωση πληρότητας νόμιμων προϋποθέσεων 
λειτουργίας Μονάδων Αδυνατίσματος - Διαιτολογικών 
Μονάδων και ανακλήσεις των βεβαιώσεων αυτών. 

6. Βεβαίωση πληρότητας νόμιμων προϋποθέσεων λει¬ 
τουργίας Εργαστηρίων Φυσικοθεραπείας και ανακλή¬ 
σεις των βεβαιώσεων αυτών. 

7. Βεβαίωση πληρότητας νόμιμων προϋποθέσεων 
λειτουργίας Οπτικών Καταστημάτων και εφαρμογής 
φακών επαφής και ανάκληση των βεβαιώσεων αυτών. 


8. Βεβαίωση πληρότητας νόμιμων προϋποθέσεων 
άσκησης επαγγέλματος εκδιδομένων με αμοιβή ατό¬ 
μων και του υπηρετικού προσωπικού οίκων ανοχής και 
ανακλήσεις των βεβαιώσεων αυτών. 

9/Εκδοση πιστοποιητικού εξαγωγής περί μη ενδημού- 
ντων βαριών λοιμωδών νοσημάτων. 

10. Συγκρότηση Επιτροπής καταστροφής αναλώσιμου 
υγειονομικού υλικού, εμβολίων και φαρμάκων. 

11. Όλες τις βεβαιώσεις και τα πιστοποιητικά που εκδί- 
δονται από τα τμήματα σχετικά με τα αντικείμενά τους. 

12. Θεώρηση συνταγολογίων ναρκωτικών Ν. 1729/1987 
ιατρών και νοσηλευτικών ιδρυμάτων. 

13. Απόφαση Χορήγησης ναρκωτικών σε καρκινοπαθείς. 

14. Πρακτική άσκησης βοηθών φαρμακείου. 

15. Βεβαίωση πληρότητας νόμιμων προϋποθέσεων 
άδεια άσκησης επαγγέλματος Βοηθός Φαρμακείου. 

16. Απουσία φαρμακοποιού και απαλλαγή από εφη¬ 
μερίες. 

17. Συγκρότηση Επιτροπής Ελέγχου παρασκευής ναρ¬ 
κωτικών φαρμάκων. 

18. Ορισμός κοινωνικού συμβούλου. 

19. Κατανομή θέσεων ηλικιωμένων μελών του ΚΑΠΗ 
στο κατασκηνωτικό πρόγραμμα του Υπουργείου Εργα¬ 
σίας και Κοινωνικής Ασφάλισης. 

20. Χορήγησης Δελτίων Μετακίνησης ΑΜΕΑ. 

21. Εγγραφή στο Εθνικό και περιφερειακό μητρώο φο¬ 
ρέων κοινωνικής φροντίδας Ιδιωτικού Τομέα μη κερδο¬ 
σκοπικού χαρακτήρα. 

22. Χορήγηση άδειας κυκλοφορίας εντός δακτυλίου 
στο κέντρο της Αθήνας σε ανάπηρους. 

Η ανωτέρω απόφαση ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Νοεμβρίου 2014 

Ο Αντιπεριφερειάρχης 
ΠΕΤΡΟΣ ΦΙΛΙΠΠΟΥ 

- ♦ - 

Αριθμ. 455291 (7) 

Τροποποίηση άδειας ίδρυσης και λειτουργίας σχολής 
Βυζαντινής Μουσικής «ΣΧΟΛΗ ΒΥΖΑΝΤΙΝΗΣ ΜΟΥΣΙ¬ 
ΚΗΣ “Κ.Α. ΨΑΧΟΣ”» ως προς το είδος και την επω¬ 
νυμία της άδειας. 

Ο ΔΗΜΑΡΧΟΣ ΑΘΗΝΑΙΩΝ 

Έχοντας υπόψη: 

1 Τις διατάξεις του άρθρου 75 παρ. I τομέας στ. αριθ. 
28 του Ν. 3463/2006 (Φ.Ε.Κ. 114/τ. Α78-6-2006) όπως προ¬ 
στέθηκαν με το άρθρο 94 παρ. 4 του Ν. 3852/2010 (ΦΕΚ 
87/τ. Α77-6-2010). 

2 Το Β.Δ. 16/1966 (ΦΕΚ 7/τ. Α715.01.1966) «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α71966) και του 
άρθρου 10 του Ν. 3207/2003 «Ρύθμιση θεμάτων Ολυμπι¬ 
ακής προετοιμασίας και άλλες διατάξεις». 

3. Τις διατάξεις του αρ. 10 παρ. 13 εδ. β, γ, δ, ε του 
Ν. 3207/2003 (ΦΕΚ 302/τ. Α724.12.2003 «Ρύθμιση θεμάτων 
Υπ. Πολιτισμού και άλλες διατάξεις». 

4 Το Ν. 299/1976 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων» (ΦΕΚ 90/Α71976) και του από 11.11.1957 β.δ/ 
τος «Περί κυρώσεως του εσωτερικού κανονισμού του 
Ωδείου Θεσσαλονίκης» (ΦΕΚ 229/Α'/1957). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την με αρ. 7388/7.2.1994 υπουργική απόφαση (ΦΕΚ 
123/Β'/23.2.1994) «Καθορισμός παράβολου για ίδρυση 
Ανωτέρω Σχολών Καλλιτεχνικής Εκπαίδευσης και ιδι¬ 
ωτικών Μουσικών Εκπαιδευτηρίων». 

6 Την με αρ. 78036/2473/14.10.2004 υπουργική απόφαση 
για «Καθορισμό προδιαγραφών κτηρίων για στέγαση 
Μουσικού εκπαιδευτηρίου». (ΦΕΚ 1595/Β72004). 

7 Την με αρ. πρωτ. ΥΠΠΟΤ/οικ.38573/1216/31.3.2011 Κ.Υ.Α. 
(ΦΕΚ 693/Β'/2011 περί «Διεκπεραίωσης και απλούστευ- 
σης της διοικητικής διαδικασίας χορήγησης άδειας ίδρυ¬ 
σης και λειτουργίας ιδιωτικών μουσικών εκπαιδευτικών 
ιδρυμάτων (Ωδείων Μουσικών Σχολών ή Παραρτημάτων 
αυτών) μέσω των ενιαίων Κέντρων Εξυπηρέτησης». 

8. Την με αρ. υπουργική απόφαση ΥΠΠΟ/ΓΝΟΣ/33990/ 
31.8.1987 (ΦΕΚ 500/Β/16.9.1987) «Προϋποθέσεις λειτουρ¬ 
γίας τμήματος κρουστών», υπουργική απόφαση ΥΠΠΟ/ 
ΓΝΟΣ/33991/31.8.1987 (ΦΕΚ 500/Β716.9.1987) «Προϋποθέ¬ 
σεις λειτουργίας τμήματος κλαβικύμβαλου (τσέμπαλο)», 
υπουργική απόφαση ΥΠΠΟ/ΓΝΟΣ/33992/31.8.1987 (ΦΕΚ 
500/Β716.9.1987) «Προϋποθέσεις λειτουργίας τμήματος 
κλασικής κιθάρας», υπουργική απόφαση ΥΠΠΟ/ΔΟΕΠΥ/ 
Τ ΟΠΥΝΣ/85303/31.8.20 07 (ΦΕΚ 1913/Β714.9.2007) «Προϋπο¬ 
θέσεις λειτουργίας Σχολής Σαξοφώνου», υπουργική από¬ 
φαση ΥΠΠΟ/ΔΟΕΠΥ/ΤΟΠΥΝΣ/85301/2007 (ΦΕΚ 1913/Β7 
31.8.2007) «Προϋποθέσεις λειτουργίας Σχολής Διεύθυν¬ 
σης Χορωδίας» και Υπουργική Απόφαση ΥΠΠΟ /ΔΟΕΠΥ/ 
ΤΟΠΥΝΣ/22328/10.3.2009 (ΦΕΚ 530/Β723.3.2009) «Προϋ¬ 
ποθέσεις λειτουργίας Σχολής Διεύθυνσης Ορχήστρας». 

9 Την με αρ. πρωτ. 48238/07.02.2014 αίτηση του/της 
«ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΙ¬ 
ΣΗΣ» με δ.τ «ΙΕΚ ΕΝΩΣΗ» και με νόμιμη εκπρόσωπο την 
ΜΠΟΤΣΙΟΥ ΠΑΝΑΓΙΩΤΑ και τα υποβληθέντα δικαιολο- 
γητικά για τη χορήγηση άδειας ίδρυσης και λειτουργίας 
ωδείου. 

10. Την με αρ. πρωτ. 669/09.09.2014 (αρ. πρωτ. του Δή¬ 
μου 354531/11.09.2014) αίτηση της ΜΠΟΤΣΙΟΥ ΠΑΝΑΓΙΩ¬ 
ΤΑ για τροποποίηση ως προς το είδος της άδειας από 
ωδείο «ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ "Κ.Α. ΨΑΧΟΣ 11 » 
σε Σχολή Βυζαντινής Μουσικής με την ίδια επωνυμία. 

11 Την με αρ. πρωτ. 437383/11.11.2014 αίτηση της ΜΠΟΤ- 
ΣΙΟΥ ΠΑΝΑΓΙΩΤΑΣ για τροποποίηση ως προς το είδος 
της άδειας και την επωνυμία, από Σχολή Βυζαντινής 
Μουσικής σε ωδείο όπως ήταν η αρχική, και ως προς 
την επωνυμία από «Σχολή Βυζαντινής Μουσικής "Κ.Α 
ΨΑΧΟΣ"», σε «ΚΩΣΤΑΣ ΨΑΧΟΣ» λόγω διεύρυνσης της 
Μουσικής δραστηριότητας και σε άλλους τομείς εκτός 
της Βυζαντινής Μουσικής. 

12. Το με αρ. ΥΠ.ΠΟ.Α./ΓΔΑΜΤΕ/ΔΕΕΜΠΚ/193432/21830/ 
4384/24/07/2014 πρακτικό αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτικών Ιδρυμάτων, το οποίο αναφέ- 
ρεται στο κτίριο, που βρίσκεται επί της οδού Υπατίας 
6 περιοχή Αθήνα,του Δήμου Αθηναίων. 


13. Την με αρ. πρωτ. 304985/29.07.2014 Απόφασή μας 
(ΦΕΚ 2252/τ. Β719.08.2014) για τη χορήγηση στην εται¬ 
ρεία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑ¬ 
ΤΑΡΤΙΣΗΣ» με δ.τ «ΙΙΕΚ ΕΝΩΣΗ» άδειας ίδρυσης και 
λειτουργίας Ωδείου «ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ 
"Κ.Α ΨΑΧΟΣ"» στο Β' όροφο του κτιρίου επί της οδού 
Υπατίας 6 Αθήνα, Δήμος Αθηναίων. 

14. Την με αρ. πρωτ. 376797/29.09.2014 (ΦΕΚ 2761/Β7 
15.10.2014) απόφασή μας για τροποποίηση της άδειας 
ίδρυσης και λειτουργίας ωδείου «Σχολή Βυζαντινής 
Μουσικής "Κ.Α ΨΑΧΟΣ"», ως προς το είδος της άδειας. 

15 Τον Οργανισμό Εσωτερικής Υπηρεσίας του Δή¬ 
μου Αθηναίων όπως τροποποιήθηκε και ισχύει (Από¬ 
φαση 3234/3093/2012 του Γεν. Γρ. Αποκεντρωμένης 
Διοικ. Αττικής, ΦΕΚ 58/τ. Β725.01.2012 και απόφαση 
33286/27563/2013 του Γεν. Γρ. Αποκεντρωμένης Διοικ. 
Αττικής, ΦΕΚ 1517/τ. Β720.06.2013). 

16. Την με αρ. πρωτ. 353229/10.09.2014 (ΑΔΑ: ΩΟΟ- 
ΤΩ6Μ-ΦΒ0)) απόφαση Δημάρχου, με την οποία εξουσιο¬ 
δοτείται ο προϊστάμενος της Διεύθυνσης να υπογράφει 
όλα τα έγγραφα που αφορούν τις αρμοδιότητες της 
Διεύθυνσης που προίσταται, όπως αυτές εξειδικεύο¬ 
νται στον Οργανισμό Εσωτερικής Υπηρεσίας του Δήμου 
(ΦΕΚ Β' 58/25.01.2012), όπως τροποποιήθηκε και ισχύει, 
αποφασίζουμε: 

Τροποποιούμε την με αρ. πρωτ. 376797/29.09.2014 από¬ 
φασή μας για τροποποίηση της άδειας ίδρυσης και 
λειτουργίας ωδείου με αρ. πρωτ. 304985/29.07.2014, στην 
εταιρεία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑ¬ 
ΤΑΡΤΙΣΗΣ» με δ.τ «ΙΙΕΚ ΕΝΩΣΗ» (ΑΦΜ. 997542291 Δ.Ο.Υ. Ε' 
ΑΘΗΝΩΝ), και με νόμιμη εκπρόσωπο την ΜΠΟΤΣΙΟΥ ΠΑ¬ 
ΝΑΓΙΩΤΑ του Ιωάννη και της Ελένης (με ΑΔΤ. ΑΙ 504057 
ΤΑ ΠΕΝΤΕΛΗΣ), που θα στεγαστεί στον Β' όροφο του 
κτιρίου επί της οδού Υπατίας 6 περιοχή Αθήνα του 
Δήμου Αθηναίων, ως προς το είδος και την επωνυμία 
της άδειας από ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ ΜΕ 
ΤΗΝ ΕΠΩΝΥΜΙΑ «ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ "Κ.Α 
ΨΑΧΟΣ"», 

ΣΤΟ ΟΡΘΟ 

ΧΟΡΗΓΗΣΗ ΑΔΕΙΑΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΩΔΕΙ¬ 
ΟΥ ΜΕ ΤΗΝ ΕΠΩΝΥΜΙΑ "ΚΩΣΤΑΣ ΨΑΧΟΣ"» 

Το ωδείο θα λειτουργήσει την εξής Σχολή και Τμήμα: 

- Σχολή Βυζαντινής Εκκλησιαστικής Μουσικής 

Από τις διατάξεις της παρούσης δεν προκαλείται δα¬ 
πάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2014 

Με εντολή Δημάρχου 
Ο Προϊστάμενος Διεύθυνσης 
ΓΕΩΡΓΙΟΣ ΖΟΥΝΗΣ 

